rejauldu/bengali-wikipedia huggingface dataset:
উইচিটা হলো যুক্তরাষ্ট্রের কানসাস রাজ্যের বৃহত্তম শহর এবং সেজউইক কাউন্টির কাউন্টি আসন। ২০১৯ সাল পর্যন্ত, শহটির আনুমানিক জনসংখ্যা ৩৮৯,৯৩৮ ছিল। উইচিটা হলো উইচিটা মেট্রোপলিটন এলাকার প্রধান শহর ২০১৮ সালে যার আনুমানিক জনসংখ্যা ছিল ৬৪,৮৮৮ জন।  উইচিটা আরকানসাস নদীর তীরে মধ্য-দক্ষিণ কানসাসে অবস্থিত, যার যাত্রা ১৮৬০ সালে চিশলম ট্রেইলে একটি ট্রেডিং পোস্ট হিসাবে শুরু হয় এবং ১৮৭০ সালে এটিকে শহরসমূহের অন্তর্ভুক্ত করা হয়। এটি টেক্সাস থেকে কানসাস রেলপথ পর্যন্ত উত্তরে ভ্রমণ করা গবাদি পশুর জন্য একটি গন্তব্য হয়ে ওঠে, যার ফলে এটি "কাউটাউন" ডাকনাম দ্বারা পরিচিতি লাভ করে।   ভূগোল  থাম্ব|বাম|আরকানসাস নদীর পশ্চিম তীর থেকে উইচিটা শহরতলির দৃশ্য (২০১০) উইচিটা  (৩৭.৬৮৮৮৮৮,-৯৭.৩৩৬১১)-এ এবং সমুদ্রপৃষ্ঠ থেকে ১,২৯৯ ফুট (৩৯৬ মিটার) উচ্চতায় অবস্থিত। উইচিটা ইন্টারস্টেট ৩৫ এবং ইউএস রুট ৫৪ এর সংযোগস্থলে দক্ষিণ-মধ্য কানসাসে অবস্থিত। এটি হলো মধ্য-পশ্চিম মার্কিন যুক্তরাষ্ট্রের অংশ, যা ওকলাহোমা শহর থেকে ১৫৭ মি (২৫৩ কিলোমিটার) উত্তরে, কানসাস শহরের ১৮১ মি (২৯১ কিলোমিটার) দক্ষিণ-পশ্চিমে এবং ডেনভারের ৪৩৯ মি (৭০৭ কিলোমিটার) দক্ষিণ-পূর্বে অবস্থিত।  শহরটি গ্রেট প্লেইনস এর ওয়েলিংটন-ম্যাকফারসন নিম্নভূমি অঞ্চলের ফ্লিন্ট পাহাড়ের পশ্চিম প্রান্তের কাছে আরকানসাস নদীর তীরে অবস্থিত। এলাকাটির ভূসংস্থান আরকানসাস নদী উপত্যকার পলল সমভূমি দ্বারা বিস্তৃত।   জনসংখ্যা   জনসংখ্যার দিক থেকে, উইচিটা হলো কানসাস বৃহত্তম শহর,মার্কিন যুক্তরাষ্ট্রের ৫১ তম এবং যুক্তরাষ্ট্রের মধ্য-পশ্চিম অঞ্চলের ১০তম বৃহত্তম শহর।  ২০১০ সালের আদমশুমারি  ২০১০ সালের আদমশুমারি অনুযায়ী,৩৮২,৩৬৮ জন মানুষ, ১৫১,৮১৮ পরিজনবর্গ, এবং ৯৪,৮৬২ টি পরিবার বসবাস করছিল। শহরটিতে জনসংখ্যার ঘনত্ব ছিল প্রতি বর্গ মাইলে ২,৩০৪.৮ (৮৮৯.৯/কিমি)। শহরটিতে ১,০২২.২ বর্গ মাইলের গড় ঘনত্বে ১৬৭,৩১০টি হাউজিং ইউনিট ছিল। শহরের বর্ণগত মিশ্রণ ছিল ৭১.৯% সাদা, ১১.৫% আফ্রিকান আমেরিকান, ৪.৮% এশীয় আমেরিকান, ১.২% ভারতীয় আমেরিকান, ০.১% প্রশান্ত মহাসাগরীয় দ্বীপপুঞ্জের অধিবাসী, ৬.২% অন্যান্য জাতি থেকে ৬.২% এবং ৪.৩% দুই বা ততোধিক জাতি। বাসিন্দাদের ১৫.৩% ছিল হিস্পানিক অথবা লাতিনো।   অর্থনীতি  উইচিটা কাউন্টির অর্থনীতিতে উইচিটার অবদান অনস্বীকার্য। এটি হোয়াইট ক্যাসেল এবং পিৎজা হাট এর মত বিখ্যাত রেস্টুরেন্টের জন্মস্থান। আরএসএম মার্কেটিং সার্ভিসেস এবং উইচিটা কনজিউমার রিসার্চ সেন্টার কর্তৃক পরিচালিত কানসাস ভিত্তিক ব্র্যান্ডের একটি জরিপে দেখা গেছে যে কানসাস ভিত্তিক ২৫টি ব্র্যান্ডের মধ্যে অনেক ব্র্যান্ড যেমন: কোচ, কোলম্যান, সেসনা, পিৎজা হাট, বীচক্রাফট, ফ্রেডি'স এবং আরো অনেক ব্র্যান্ডই উইচিটা ভিত্তিক।   শিক্ষা  থাম্ব|ডান|পূর্ব উইচিটা উচ্চ বিদ্যালয় (২০১২)  প্রাথমিক ও মাধ্যমিক শিক্ষা  ৫০,০০০ ছাত্র সহ, উইচিতা ইউএসডি ২৫৯ কানসাস এর বৃহত্তম স্কুল জেলা। এটি ১২টি উচ্চ বিদ্যালয়, ১৬ টি মাধ্যমিক বিদ্যালয়, ৬১ টি প্রাথমিক বিদ্যালয়,এবং এক ডজনেরও বেশি বিশেষ বিদ্যালয় এবং কার্যক্রমসহ শহরের ৯০ টিরও বেশি বিদ্যালয় পরিচালনা করে। উইচিটার বাইরের অংশ শহরতলির সমন্বিত স্কুল এলাকার মধ্যে অবস্থিত, যার মধ্যে রয়েছে অ্যান্ডোভার ইউএসডি ৩৮৫, সার্কেল ৩৭৫, ডার্বি ইউএসডি ২৬০,গডার্ড ইউএসডি ২৬৫, হেইসভিল ইউএসডি ২৬১, মেইজ ইউএসডি ২৬৬ এবং ভ্যালি সেন্টার ইউএসডি ২৬২।   সিস্টার সিটি  উইচিটা শহরের ৪টি সিস্টার সিটি রয়েছে, সেগুলো হলো:   কানকুন, কুইন্তানা রু, মেক্সিকো - নভেম্বর ২৫, ১৯৭৫   কাইফেং, হেনান, চীন - ৩ ডিসেম্বর, ১৯৮৫   ওরলেনাস, লৈরেত, ফ্রান্স - ১৬ আগস্ট, ১৯৪৪, সিস্টার সিটিস ইন্টারন্যাশনাল দ্বারা সরবরাহকৃত তথ্যানুযায়ী।   ত্লালনাপান্ত্লা দে বাজ, মেক্সিকোর রাজ্য, মেক্সিকো   তথ্যসূত্র     বিষয়শ্রেণী:কানসাসের শহর
মোসলেম আল ফ্রীজ (; জন্ম: ৮ এপ্রিল, ১৯৮৮) হচ্ছেন সৌদি আরবের একজন ফুটবলার। তিনি সৌদি পেশাদার লিগে আল-ফায়হার হয়ে খেলেন।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:খলিজ এফসির খেলোয়াড় বিষয়শ্রেণী:আল-তারাজি ক্লাবের খেলোয়াড় বিষয়শ্রেণী:আল-ফায়হা এফসির খেলোয়াড় বিষয়শ্রেণী:সৌদি ফুটবলার বিষয়শ্রেণী:সৌদি প্রথম বিভাগ লিগের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:আল-ফায়হা এফসি খেলোয়াড় বিষয়শ্রেণী:পুরুষ ফুটবল গোলরক্ষক
ইউলিয়াম পিট আমহার্স্ট, ১ম আমহার্স্ট, রয়েল গুলফিক অর্ডার (জিসিএইচ), মহামান্য প্রিভি কাউন্সিল (পিসি), (১৪ জানুয়ারি ১৭৭৩ থেকে ১৩ মার্চ ১৮৫৭) একজন ব্রিটিশ কূটনৈতিক এবং উপনিবেশ প্রশাসক। তিনি ১৮২৩ থেকে ১৮২৮ পর্যন্ত ব্রিটিশ ভারতের গভর্ণর জেনারেল ছিলেন।   শৈশব ও শিক্ষা  বাথ, সমারসেটে জন্ম। পিতার নাম উইলিয়াম আমহার্স্ট (একজন ব্রিটিশ সেনা কর্মকর্তা) মাতার নাম এলিজাবেথ। তিনি ছিলেন জেফরি আমহার্স্ট, ১ম ব্যারন আমহার্স্ট এর ভাতুপেষ্পৗত্র। ১৭৯৭ সালে তিনি তার পিতামহের পদবীর উত্তরাধিকারী হন। তিনি ওয়েস্ট মিনিস্টার স্কুল এবং ক্রাইস্ট চার্চ, অক্সফোর্ডে শিক্ষা লাভ করেন।   চীনের বিশেষ রাষ্ট্রদূত  থাম্ব|বাম ১ে৮১৬ সালে উইলিয়াম আমহার্স্ট চীনের রাজদরবারে কীন রাজবংশ বিশেষ রাষ্ট্রদূত হিসাবে নিয়োজিত হন। তার এই নিয়োগের উদ্দেশ্য ছিল চীন ও গ্রেট ব্রিটেনের মধ্যে বাণিজ্যিক সম্পর্কের উন্নয়ন করা। কিন্তু মর্যাদা হানীকর এক প্রথা পালনে সম্মত না হবার কারণে তিনি চৈনিক সম্রাটের দরবারে প্রবেশ করতে পারেননি। চীন থেকে ফিরে যাবার পথে কোরিয়ার উপকূলে তার জাহাজডুবি হয়। তবে তিনি ও তার সঙ্গীরা প্রানে রক্ষা পান।   ভারতের গভর্ণর জেনারেল  আগস্ট ১৮২৩ থেকে ফেব্রুয়ারি ১৮২৮ সাল পর্যন্ত তিনি ভারতের গভর্নর জেনারেল হিসাবে দায়িত্ব পালন করেন। তার শাসনামলের প্রধান ঘটনা হল ১৮২৪ সালে সংগঠিত প্রথম বার্মা যুদ্ধ। এই যুদ্ধের ফলে আসাম, আরাকান এবং তানিনথারি এলাকা ব্রিটিশ সম্রাজ্যের অন্তর্ভুক্ত হয়।Karl Marx, "War in Burma—The Russian Question—Curious Diplomatic Correspondence" contained in the Collected Works of Karl Marx and Frederick Engels: Volume 12 (International Publishers: New York, 1979) p. 202.   তথ্যসূত্র   বিষয়শ্রেণী:ভারতের গভর্নর জেনারেল বিষয়শ্রেণী:১৭৭৩-এ জন্ম বিষয়শ্রেণী:১৮৫৭-এ মৃত্যু বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি বিষয়শ্রেণী:বাথ, সমারসেটের ব্যক্তি
গিয়াস উদ্দিন চৌধুরী বাংলাদেশের সিলেট বিভাগের মৌলভীবাজার জেলার রাজনীতিবিদ যিনি তৎকালীন সিলেট-১৬ ও মৌলভীবাজার-৩ আসনের সংসদ সদস্য ছিলেন।   প্রাথমিক জীবন  গিয়াস উদ্দিন চৌধুরী তৎকালীন সিলেট জেলার মৌলভীবাজারে জন্মগ্রহণ করেন।   রাজনৈতিক জীবন  গিয়াস উদ্দিন চৌধুরী ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-১৬ আসন থেকে সংসদ সদস্য নির্বাচিত হন। ১৯৮৬ সালে তিনি জাতীয় পার্টিতে যোগ দিয়ে তৃতীয় জাতীয় সংসদ নির্বাচনে মৌলভীবাজার-৩ আসন থেকে আওয়ামী লীগের প্রার্থী আজিজুর রহমানের কাছে পরাজিত হন।  ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মৌলভীবাজার-৩ আসন থেকে সংসদ সদস্য নির্বাচিত হন।  ১৯৯১ সালের পঞ্চম ও ১২ জুন ১৯৯৬ সালের সপ্তম নির্বাচনে জাতীয় সংসদ নির্বাচনে জাতীয় পার্টির প্রার্থী হিসেবে অংশগ্রহণ করে মৌলভীবাজার-৩ আসন থেকে পরাজিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
200px|থাম্ব|ডান|ডিদগেরিড্ডো 200px|200px|থাম্ব|ডান|বুমেরাং 200px|থাম্ব|ডান|মুখোশ অস্ট্রেলীয় আদিবাসী বলতে অস্ট্রেলীয়ার মূল ভূখণ্ড এবং টরেস প্রণালী অঞ্চলে অবস্থিত দ্বীপ সমূহে বসবাসকারী আদিবাসী জনগোষ্ঠীকে বুঝান হয় । অস্ট্রেলিয়ার বর্তমান জনসংখ্যার এরা ৩.২% ভাগ ।Aboriginal and Torres Strait Islander people: Census; www.abs.gov.au টরেস প্রণালীর দ্বীপ সমূহের বাসিন্দাদের থেকে অস্ট্রেলিয়ার মূল ভূখণ্ডের আদিবাসীদেরকে আলাদা করার জন্য 'অ্যাবরিজিন' শব্দটি ব্যবহার করা হয় ।  অস্ট্রেলিয়াতে মানব বসবাসের এপর্যন্ত যত নিদর্শন খুঁজে পাওয়া গেছে তার মধ্যে প্রাচীনতম হল মাঙ্গো মানবের দেহাবশেষ । ধারণা করা হয় এই দেহাবশেষ প্রায় ৪০,০০০ বছরের পুরাতন। কাজেই অস্ট্রেলীয় আদিবাসীদের পূর্ব পুরুষেরা তার থেকেও অনেক আগেই এই মহাদেশে এসে বসবাস শুরু করেন, ঠিক কত বছর আগে সেই বসতী পত্তন শুরু হয়েছিল তা এখনো নিশ্চিত ভাবে জানা যায়নি, তবে অণুমান করা হয় আজ থেকে ১,২৫,০০০ বছরও হতে পারে।  অস্ট্রেলিয়ার বিভিন্ন আদিবাসী জনগোষ্ঠীর মধ্যে অনেক বৈচিত্র্য লক্ষনীয়। এদের প্রত্যেকেরই নিজস্ব ভাষা, সংস্কৃতি এবং সামাজিক রীতি-নীতি রয়েছে। ইউরোপিয় আগমনের পুর্বে অস্ট্রেলিয়াতে প্রায় ২৫০ থেকে ৩০০ টি ভিন্ন ভাষাভাষী গোষ্ঠীর বসবাস ছিল, প্রায় ৬০০ টি উপভাষা তারা ব্যবহার করত। আজ ২০০ টির মত ভাষা এবং উপভাষা ব্যবহৃত হয় এবং তার মধ্যেও ২০টি বিলুপ্তির পথে । ইউরোপিয়রা পাকাপাকি ভাবে এই মহাদেশে বসবাস শুরু করার পর থেকে ধারণা করা হয় আদিবাসীদের সংখ্যা ৩,১৮,০০০ থেকে ৭,৫০,০০০ এর মধ্যে রয়েছে । এদের সিংহভাগের বসবাস মহাদেশের দক্ষিণ-পূর্ব অঞ্চলে মারি নদীর আশে পাশে ।   তথ্যসূত্র   বিষয়শ্রেণী:অস্ট্রেলীয় আদিবাসী সংস্কৃতি বিষয়শ্রেণী:অস্ট্রেলিয়ার আদিবাসী বিষয়শ্রেণী:প্রতিনিধিত্বহীন জাতি ও জনগনের সংগঠনের সদস্য
thumb|রয়েল ফেস্টিভ্যাল হল রয়েল ফেস্টিভ্যাল হল হচ্ছে ইংল্যান্ডের লন্ডন শহরে টেমস্ নদীর দক্ষিণ তীরে অবস্থিত একটি হল। এখানে মূলত: কনসার্ট, অপেরা সহ বিভিন্ন ধরনের কনফারেন্স অনুষ্ঠিত হয়। হলটি ৩ মে, ১৯৫১ সালে উদ্বোধন করা হ্য়। এটি লন্ডনের একটি গ্রেড-১ লিস্টিং বিল্ডিং। বর্তমানে লন্ডনের আর্ট কাউন্সিলের দ্বায়িত্বে সাউথ ব্যাংক সেন্টার এটি পরিচালিত হচ্ছে।   বহিঃসংযোগ   Southbank Centre website (Bookings for RFH, Queen Elizabeth Hall, Purcell Room and The Hayward)  Fluid Structures (Engineers for the new entrance canopies)  Allies and Morrison website (Architects of 2003-7 upgrades)  The Guardian of 13 October 1949 on the laying of the foundation stone  http://www.flickr.com/groups/southbankcentre/ (A Flickr group dedicated to pictures of the Southbank Centre)  বিষয়শ্রেণী:লন্ডনের ভবন ও স্থাপনা
আমার জান আমার প্রাণ হচ্ছে একটি বাংলাদেশী রোমান্টিক-অ্যাকশন চলচ্চিত্র। চলচ্চিত্রটি পরিচালনা করেছেন সোহানুর রহমান সোহান এবং ২০০৮ সালের ৮ ডিসেম্বর মুক্তি পায়। চলচ্চিত্রটিতে অভিনয় করেছেন শাকিব খান, অপু বিশ্বাস, রেসি, আহমেদ শরীফ, মিশা সওদাগর, ডন সহ প্রমুখ   অভিনয়    সঙ্গীত  চলচ্চিত্রটির সঙ্গীত পরিচালনা করেছেন আলী আকরাম শুভ ও শওকত আলী ইমন। আমি নায়ক আমি গায়ক গানটি ২০০৮ সালে জনপ্রিয়তা পায়।   তথ্যসূত্র   বিষয়শ্রেণী:২০০৮-এর চলচ্চিত্র বিষয়শ্রেণী:২০০০-এর দশকের মারপিটধর্মী চলচ্চিত্র বিষয়শ্রেণী:২০০০-এর দশকের প্রণয়ধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:আলী আকরাম শুভ সুরারোপিত চলচ্চিত্র বিষয়শ্রেণী:শওকত আলী ইমন সুরারোপিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:সোহানুর রহমান সোহান পরিচালিত চলচ্চিত্র
আমিস (চীনা: 阿美族; পিনয়িন: āměi-zú; এছাড়াও আমি বা পাঙ্গ্কাহ) তাইওয়ানের একটি অস্ট্রোনেশীয় জাতিগত গোষ্ঠী। তারা একটি অস্ট্রোনিয়ান ভাষা আমিস-এ কথা বলে, এবং তারা তাইওয়ানিয় আদিবাসীদের মধ্যে ১৬ টি আনুষ্ঠানিকভাবে স্বীকৃত জনগোষ্ঠীর মধ্যে একটি। আমিরের ঐতিহ্যবাহী অঞ্চলটি সেন্ট্রাল পর্বতমালা এবং উপকূলীয় পর্বতমালার (হুআতং উপত্যকা) মধ্যে দীর্ঘ, সংকীর্ণ উপত্যকায়; প্রশান্ত মহাসাগরের উপকূলীয় সমভূমি (উপকূলীয় পর্বতমালার পূর্বে) ও হেন্চচুন উপদ্বীপ অন্তর্ভুক্ত করে। ডান|আমিসদের সূচিকর্ম প্যাটার্ন|বাম|140x140পিক্সেল  ২০১৭ অক্টোবরে আমিসদের জনসংখ্যা ছিল ২০৮,১৬৪। ২০১৪ সালে আমিসদের জনসংখ্যা ছিল ২০০৬০৪। এরা তাইওয়ানের মোট আদিবাসী জনসংখ্যার প্রায় ৩৭.১% গঠন করে, এবং এইভাবে তাইওয়ানের বৃহত্তম আদিবাসী গোষ্ঠী তৈরি করে। আমিসরা মূলতঃ জেলে হয় তাদের উপকূলীয় অবস্থানের জন্য। তারা ঐতিহ্যগতভাবে মাতৃকুলভিত্তিক হয়।  ঐতিহ্যগত আমিস গ্রামগুলি আদিবাসী গোষ্ঠীর জন্য অপেক্ষাকৃত বড় ছিল, সাধারণত ৫০০ থেকে ১০০০ জনের মধ্যে থাকত। আজকের তাইওয়ানে, আমিসরা "শহুরে আদিবাসী" গুলির সংখ্যাগরিষ্ঠ এবং দ্বীপটির চারপাশের অনেক শহুরে সম্প্রদায় গড়ে তুলেছে। সাম্প্রতিক দশকগুলিতে, আমিস হান এবং অন্যান্য আদিবাসীদের সঙ্গে অসবর্ণ বিবাহও করেছে। থাম্ব|তাইওয়ানে আমিসদের স্থান   পরিচয় এবং শ্রেণীবিন্যাস  আমিররা সাধারণত নিজেদেরকে পংকহ হিসাবে চিহ্নিত করে, যার মানে "মানব" বা "আমাদের ধরনের মানুষ"। যাইহোক, আজকের তাইওয়ানে, আমিস শব্দটি আরো বেশি ব্যবহৃত হয়। এই নামটি আমিস শব্দ থেকে আসে, যার অর্থ "উত্তর"। এখনও শিক্ষাগত বৃত্তে কোনও ঐক্যমত্য নেই যে কীভাবে "আমিস" শব্দতি পংককাদের ডাকার জন্য ব্যবহার করা হয়। একটি ধারণা হল মূলত পুয়ামারাই পংকহকে ডাকত, কারণ পংকহ তাদের উত্তরে বসবাস করত। আরেকটি ধারণা ধরেছে যে, তিতুং সমভূমিতে বসবাসকারীরা নিজেদের "আমিস" বলে ডাকে কারণ তাদের পূর্বপুরুষ উত্তর থেকে এসেছে। পরের ব্যাখ্যাটি বেনজোকু চোসা হকুটুশুতে লিপিবদ্ধ করা হয়েছে,. যা ইঙ্গিত দেয় যে এরা নৃতাত্ত্বিকদের দ্বারা শ্রেণীবদ্ধ করা ফালানগা আমিস থেকে এসেছে, যারা আজকের চেনগোং থেকে তিতুং সমভূমিতে থাকে। তাদের নিকটতম জেনেটিক আত্মীয় ফিলিপিনস বলে মনে করা হয়।  তাইওয়ানীয় আদিবাসী ইতিহাস: আমিস অনুযায়ী, আমিসকে পাঁচটি শ্রেণীতে শ্রেণীভুক্ত করা হয়:  উত্তর গোষ্ঠী (চিহ্লাই/হউয়ালিয়েন সমভূমিতে অবস্থিত)  মধ্যম গোষ্ঠী (উপকূলীয় পর্বতমালার পশ্চিমে অবস্থিত)  উপকূলীয় গোষ্ঠী (উপকূলীয় পর্বতমালার পূর্বে অবস্থিত)  ফালাংও গোষ্ঠী (চেঙ্গং এবং টাইটুং সমভূমিতে অবস্থিত)  হেংচুন গোষ্ঠী (হেংচুন উপদ্বীপে অবস্থিত) উল্লেখ্য, এই শ্রেণিবিন্যাস, যদিও ব্যাপকভাবে গৃহীত হয়েছে, নিছক ভৌগোলিক বণ্টন এবং জাতিগত স্থানান্তর উপর ভিত্তি করে বানানো। এটি সংস্কৃতি, ভাষা, এবং দেহের মধ্যে পার্থক্য মেনে করা নয়।   অন্যান্য তথ্য  আমিরপ্রথা আনুযায়ী পরিবারের বিষয়গুলির সাথে পারিবারিক অর্থনৈতিক ব্যাপার মহিলা গৃহকর্তা কর্তৃক নির্ধারিত হয়। থাম্ব|নবান্ন উৎসব|301x301পিক্সেল   নবান্ন উৎসব  আমিরদের সবচেয়ে গুরুত্বপূর্ণ ঐতিহ্যবাহী অনুষ্ঠান হল নবান্ন উৎসব। আমিররা নবান্ন উৎসবের মাধ্যমে দেবতাদের কাছে মানুষের ধন্যবাদ এবং উপচয় দেখায় এবং আগামী বছরে ফসলের জন্য প্রার্থনা করে। এটি প্রতি জুলাই থেকে সেপ্টেম্বরে স্থান নেয়।থাম্ব|আমিস লোক কেন্দ্র   আরও দেখুন   তাইওয়ানের জনসংখ্যা  তাইওয়ানীয় আদিবাসী  আমিস লোক কেন্দ্র   তথ্যসূত্র   বিষয়শ্রেণী:চীনা ভাষার লেখা থাকা নিবন্ধ
জাহান আরা বেগম সুরমা (জন্ম: ২৭ ফেব্রুয়ারি ১৯৫৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৩২ থেকে নির্বাচিত জাতীয় সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   মাননীয় সংসদ সদস্য জাহান আরা বেগম সুরমা  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:ফেনী জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:১০ম জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য
মেঘনা পেট্রোলিয়াম লিমিটেড (এমপিএল) বাংলাদেশ পেট্রোলিয়াম কর্পোরেশনের একটি সহায়ক সংস্থা যা জাতীয়ভাবে অক্টেন, পেট্রল, ডিজেল, কেরোসিন, ফার্নেস তেল , বিটুমিন এবং লুব্রিকেন্টস বাংলাদেশে বাজারজাত করে। এটির সদর দফতর বাংলাদেশের চট্টগ্রামে অবস্থিত।  কার্যালয় প্রধান কার্যালয় ৫৮-৫৯, আগ্রাবাদ বাণিজ্যিক এলাকা, চট্টগ্রাম, বাংলাদেশ। লিয়াজোঁ অফিস মেঘনা ভবন, ১৩১, মতিঝিল, বা/এলাকা, ঢাকা, বাংলাদেশ। প্রধান স্থাপনা     গুপ্তখাল, পতেঙ্গা, চট্টগ্রাম, বাংলাদেশ।  ইতিহাস মেঘনা পেট্রোলিয়াম লিমিটেড (এমপিএল) বিগত চার দশক যাবৎ বাংলাদেশে পেট্রোলিয়ামজাত পণ্য বিপণন করে। এমপিএল ১৯৭৭ সালের ২৭ ডিসেম্বর একটি প্রাইভেট লিমিটেড কোম্পানি হিসেবে কোম্পানি আইন ১৯১৩ (সংশোধিত ১৯৪৪) অনুযায়ী নিবন্ধিত হয়। ১৯৭৮ সালের ৩১ মার্চ কোম্পানি তদানিন্তন মেঘনা পেট্রোলিয়াম মার্কেটিং কোম্পানি এবং পদ্মা পেট্রোলিয়াম লিমিটেড এর সমস্ত সম্পত্তি ও দায় অধিগ্রহণ করে। মেঘনা পেট্রোলিয়াম মার্কেটিং কোম্পানি ১৯৭৫ সালে তদানিন্তন এ্যাসো ইস্ট্রার্ণ ইনকর্পোরেশন (১৯৬২) কে অধিগ্রহণ করে এবং পদ্মা পেট্রোলিয়াম লিমিটেড ১৯৭২ সালে তদানিন্তন দাউদ পেট্রোলিয়াম লিমিটেডকে (১৯৬৮) অধিগ্রহণ করে গঠিত হয়। ১৯৭৬ সালের (বিপিসি) অধ্যাদেশ নং-LXXXVIII বলে এ কোম্পানির সমস্ত সম্পত্তি ও দায়-দেনা সরকার কর্তৃক বাংলাদেশ পেট্রোলিয়াম কর্পোরেশনের নিকট হস্তান্তর করে। বাংলাদেশ পেট্রোলিয়াম কর্পোরেশন গঠনের পর হতে মেঘনা পেট্রোলিয়াম লিমিটেড বাংলাদেশ পেট্রোলিয়াম কর্পোরেশনের একটি সাবসিডিয়ারী  হিসেবে কাজ করে আসছে। কোম্পানি ১০ কোটি টাকা অনুমোদিত মূলধন এবং ৫ কোটি টাকার পরিশোধিত মূলধন নিয়ে যাত্রা শুরু করে। ২৯ মে ২০০৭ তারিখে কোম্পানি প্রাইভেট লিমিটেড কোম্পানি হতে পাবলিক  লিমিটেড কোম্পানিতে রুপান্তরিত হয় এবং কোম্পানির অনুমোদিত মূলধন ৪০০ কোটি টাকায় উন্নীত করা হয়। ১৬ জানুয়ারী, ২০১৫ তারিখে কোম্পানির বোনাস শেয়ার ইস্যুর মাধ্যমে পরিশোধিত মূলধন ১০৮.২২ কোটি টাকায় উন্নীত করে। কোম্পানির ডাইরেক্ট লিস্টিং প্রক্রিয়ার মাধ্যমে ৩০% অর্থাৎ ১,২০,০০,০০০ শেয়ার অফলোডকরণের জন্য ঢাকা স্টক এক্সচেঞ্জ লিমিটেড এবং চট্টগ্রাম স্টক এক্সচেঞ্জ লিমিটেড এ যথাক্রমে ১৪ নভেম্বর, ২০০৭ এবং ২ ডিসেম্বর, ২০০৭ তারিখে নিবন্ধিত হয়। ১৪ জানুয়ারী ২০০৮ তারিখে একযোগে উভয় শেয়ার মার্কেটে কোম্পানির শেয়ার অফলোড শুরু হয়। পরবর্তীতে সরকারী সিদ্ধান্ত মোতাবেক একই প্রক্রিয়ায় জুলাই ১১ হতে সেপ্টেম্বর ১১-এর মধ্যে বিপিসি’র ধারণকৃত শেয়ারের মধ্য হতে আরো ১৭% শেয়ার অফলোড করা হয়। কোম্পানির পরিচালনার জন্য বর্তমানে ৯ সদস্যের একটি পরিচালনা পর্ষদ রয়েছে। কোম্পানির সার্বিক কর্মকাণ্ড পরিচালনা বোর্ডের অনুমোদক্রমে সম্পাদিত হয়।  তথ্যসূত্র  বিষয়শ্রেণী:বাংলাদেশের তেল ও গ্যাস কোম্পানি বিষয়শ্রেণী:১৯৭৭-এ বাংলাদেশে প্রতিষ্ঠিত বিষয়শ্রেণী:চট্টগ্রাম স্টক এক্সচেঞ্জে তালিকাভুক্ত কোম্পানি বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি বিষয়শ্রেণী:চট্টগ্রাম ভিত্তিক সংগঠন বিষয়শ্রেণী:আগ্রাবাদ
কল্পনা (১৮ই জুলাই ১৯৪৬ - ৪ঠা জানুয়ারি ২০১২; অর্চনা মোহন হিসেবে জন্মগ্রহণ করেছিলেন) হলেন একজন ভারতীয় অভিনেত্রী, যিনি ১৯৬০-এর দশকে হিন্দি চলচ্চিত্রে কাজ করেছিলেন। তিনি ১৯৬২ সালে শাম্মী কাপুরের সাথে প্রফেসর, ১৯৬৬ সালে শশী কাপুর এবং কিশোর কুমারের সাথে প্যায়ার কিয়ে জা, দেব আনন্দের সাথে তিন দেবিয়াঁ, প্রদীপ কুমারের সাথে সহেলী এবং ফিরোজ খানের সাথে তসবীর এবং তিসরা কৌন নামক চলচ্চিত্রে অভিনয় করেছেন। অবনী মোহনের বিপ্লবী কন্যা কল্পনা মোহন, পণ্ডিত শম্ভু মহারাজের অধীনে একজন প্রশিক্ষিত দক্ষ কত্থক নৃত্যশিল্পী ছিলেন। তিনি তার পরিবারের সাথে পুনেতে বসবাস করতেন।   প্রারম্ভিক জীবন  কল্পনা মোহন ১৯৪৬ সালের ১৮ই জুলাই তারিখে ভারতের জম্মু ও কাশ্মীরের শ্রীনগরে অর্চনা মোহন নামে জন্মগ্রহণ করেছিলেন। তাঁর পিতা অবনী মোহন একজন মুক্তিযোদ্ধা এবং অল ইন্ডিয়া কংগ্রেস কমিটির সক্রিয় সদস্য ছিলেন এবং পণ্ডিত জওহরলাল নেহেরু ও কংগ্রেসের শীর্ষস্থানীয় নেতাদের ঘনিষ্ঠ একজন ব্যক্তি ছিলেন। তিনি একজন প্রশিক্ষিত কত্থক নৃত্যশিল্পী ছিলেন এবং রাষ্ট্রপতি ভবনে যখনই গণ্যমান্য ব্যক্তিরা আসতেন তখনই জওহরলাল নেহ্‌রু তাঁকে নৃত্যের জন্য আমন্ত্রণ জানাতেন।   ব্যক্তিগত জীবন  কল্পনা দুই বার বিবাহ করেছিলেন। ১৯৬০-এর দশকের মাঝামাঝি সময়ে, তিনি চিত্রনাট্যকার এবং চলচ্চিত্র পরিচালক শচীন ভৌমিকের সাথে বিবাহ বন্ধনে আবদ্ধ হওয়ার পর দ্রুতই বিবাহ বিচ্ছেদ করেছিলেন। ১৯৬৭ সালে, তিনি ভারতীয় নৌবাহিনীর একজন অফিসারের সাথে বিবাহ বন্ধনে আবদ্ধ হয়েছিলেন। তাঁদের একটি মাত্র কন্যা ছিল। ১৯৭২ সালে তাঁদের বিচ্ছেদ হয়ে গিয়েছিল। তিনি একা নিজের মেয়েকে বড় করে তোলা সত্ত্বেও, যথাসম্ভব তার সর্বোত্তম শিক্ষার ব্যবস্থা নিশ্চিত করেছিলেন। তিনি কিছু সময়ের জন্য মুম্বইয়ে কাজ করেছিলেন কিন্তু মেয়ের যত্ন নেওয়ার জন্য তিনি অভিনয় করা বন্ধ করে দিয়েছিলেন। ১৯৯০-এর দশকের গোড়ার দিকে, তিনি পুনের পূর্ব অঞ্চলের কল্যাণী নগরে চলে এসেছিলেন এবং চিকিৎসকরা তাঁর স্বাস্থ্যের জন্য একটি পরিষ্কার স্থানের পরামর্শ দেওয়ার পরে সেখানে তিনি তাঁর বাকি জীবনকাল কাটিয়েছেন। তাঁর মেয়ে বিয়ে করে স্বামীর সাথে মার্কিন যুক্তরাষ্ট্রে পাড়ি জমান। কল্পনা একাই পুনেতে থাকতেন এবং এভাবে তাঁর স্বাস্থ্যের অবনতি হতে থাকে।   মৃত্যু  ২০১১ সালে, তিনি পুনের খড়ক থানায় অভিযোগ দায়ের করেছিলেন যে তিন ব্যক্তি তাঁর স্বাক্ষর জাল করে একটি মিথ্যা স্মারকলিপি তৈরি করেছে। উক্ত অভিযোগে তিনি জানিয়েছিলেন যে তারা তাঁর স্বাক্ষর নকল করে ২০০৭ সালে মৌজে ভিসাগর গ্রামে অবস্থিত তাঁর ৫৬.১৮ হেক্টর জমি সাহারা সিটি বিল্ডার্সের কাছে বিক্রয় করে দিয়েছে। এই বিষয়টি নিয়ে চাপ সহ্য করতে করতে তার স্বাস্থ্যের আরও অবনতি হয়েছিল। ক্যান্সারের বিরুদ্ধে লড়াই করতে করতে নিউমোনিয়ায় আক্রান্ত হওয়ার কারণে তাঁর মেয়ে এবং জামাতা মার্কিন যুক্তরাষ্ট্র থেকে তাঁর যত্ন নিতে চলে এসেছিলেন। ক্যান্সারের কারণে ২০১২ সালের ৪ঠা জানুয়ারি তারিখে তিনি পুনে হাসপাতাল ও গবেষণা কেন্দ্রে ৬৫ বছর বয়সে মারা যান।   তথ্যসূত্র   বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:পুণের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২০১২-এ মৃত্যু বিষয়শ্রেণী:১৯৪৬-এ জন্ম
ডাঃ এ কে এম এ মুক্‌তাদির হলেন বাংলাদেশের একজন প্রখ্যাত চক্ষু চিকিৎসক। চিকিৎসা শাস্ত্রে অনন্য সাধারণ অবদানের জন্য ২০২০ সালে তাকে “চিকিৎসাবিদ্যায় স্বাধীনতা পুরস্কার” প্রদান করা হয়।  ডাঃ এ কে এম এ মুকতাদির ময়মনসিংহ জেলার গৌরীপুর উপজেলার বোকাইনগর ইউনিয়নের নয়াপাড়া গ্রামে এক সম্ভ্রান্ত মুসলিম পরিবারে জন্মগ্রহণ করেন। তিনি রাজেন্দ্র কিশোর সরকারি উচ্চ বিদ্যালয় থেকে এসএসসি, আনন্দ মোহন কলেজ থেকে এইচএসসি ও ময়মনসিংহ মেডিকেল কলেজ থেকে এমবিবিএস ডিগ্রি লাভ করেন।   মুক্তিযুদ্ধ  তিনি একজন বীর মুক্তিযোদ্ধা। ময়মনসিংহের পলাশকান্দায় সম্মুখ যুদ্ধে অংশগ্রহণ করেন তিনি।   শিক্ষাজীবন  ১৯৭৫ সালে ময়মনসিংহ মেডিকেল কলেজ হতে এমবিবিএস পাস করেন।   কর্মজীবন  ১৯৭৬ সালে গৌরীপুর পাইলট বালিকা বিদ্যালয়ে চক্ষু ক্যাম্প শুরু করেন। ১৯৭৭ সাল থেকে ২০০৩ পর্যন্ত সেখানেই ক্যাম্প চালান। পরবর্তীতে উনার স্ত্রী গাইনি চিকিৎসক ডাঃ মাহমুদা খাতুনের সহায়তায় প্রতিষ্ঠা করেন ডাঃ মুকতাদির চক্ষু হাসপাতাল। ২০০৪ সালে নিজস্ব পাঁচ একর জমিতে ১০ শয্যার এই হাসপাতাল স্থাপন করেন। বর্তমানে ১০০ শয্যায় উন্নীত এই হাসপাতাল। চোখের ছানি অপারেশন, নেত্রনালির চিকিৎসা, চোখের মাংস বৃদ্ধি, গ্লুকোমা, চোখের ক্ষত, চোখের গুটি, টিউমার, ট্যারাচোখ সহ চোখের সাধারণ রোগের চিকিৎসা দেওয়া হয় এখানে। তিনি ছিলেন ঢাকা মেডিক্যাল কলেজ ও হাসপাতালের চক্ষু বিভাগের সাবেক অধ্যাপক ও বিভাগীয় প্রধান। ১ লাখ ৬৩ হাজার ৬৫৬ জন জন রোগীকে এখন পর্যন্ত চিকিৎসা দেওয়া হয়েছে।   পুরস্কার ও সম্মাননা  ২০০২ সালে লায়ন্স এফ্রিসিওয়ান অ্যাওয়ার্ড, ২০০৫ সালে এএফএও কর্তৃক ডিসটিংগোয়িং সার্ভিস এ্যাওয়ার্ড, একেদাস এ্যান্ডওমেন্ট এ্যাওয়ার্ড অর্জন করেন। ২০১৪ সালে রাষ্ট্রপতি আবদুল হামিদের কাছ থেকে রাষ্ট্রপতি আবদুল হামিদ অ্যাওয়ার্ড পান। ২০১৫ সালে ভারতে গোল্ডমেডেল পান। ২০১৬ সালে অ্যাসোসিয়েশন অব কমিউনিটি অপথালমলোজি ইন ইন্ডিয়া কর্তৃপক্ষ তাকে লাইফ টাইম অ্যাচিভমেন্ট অ্যাওয়ার্ড দেয়। বাংলাদেশের চক্ষু চিকিৎসা ক্ষেত্রে অসাধারণ অবদানের জন্য ২০২০ সালে দেশের সর্বোচ্চ বেসামরিক পুরস্কার হিসাবে পরিচিত "স্বাধীনতা পুরস্কার" লাভ করেন।   আরও দেখুন   চিকিৎসাবিদ্যায় স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:চিকিৎসাবিদ্যায় স্বাধীনতা পুরস্কার বিজয়ী বিষয়শ্রেণী:জীবিত ব্যক্তি
ঊষা মৌর্য যিনি অনিলা মৌর্য নামেও পরিচিত  একজন ভারতীয় রাজনীতিবিদ। তিনি ২০২২ সালের উত্তরপ্রদেশ বিধানসভা নির্বাচনে সমাজবাদী পার্টির সদস্য হিসেবে হোসেনগঞ্জ থেকে নির্বাচিত হয়েছিলেন।   তথ্যসূত্র   বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
আখতার হোসেন একজন বাংলাদেশী রাজনীতিবিদ, যিনি বর্তমানে জাতীয় নাগরিক পার্টির সদস্য সচিব হিসেবে দায়িত্ব পালন করছেন। তিনি বাংলাদেশ ছাত্র অধিকার পরিষদের সহ সভাপতি এবং সংগঠনটির ঢাকা বিশ্ববিদ্যালয় শাখার সভাপতি এবং সাধারণ সম্পাদক ছিলেন। তিনি গণতান্ত্রিক ছাত্রশক্তির প্রতিষ্ঠাতা ছিলেন, যেখান থেকে নাহিদ ইসলাম, আসিফ মাহমুদ ও মাহফুজ আলম তৈরি হয়েছিল। তারা ২০২৪ সালের ছাত্র–জনতার গণঅভ্যুত্থানের নেতৃত্ব প্রদান করে।   প্রাথমিক জীবন এবং শিক্ষা  আখতার হোসেন ঢাকা বিশ্ববিদ্যালয়ে উচ্চশিক্ষা গ্রহণ করেন, যেখানে তিনি আইন বিষয়ে পড়াশোনা করেন।   রাজনৈতিক কর্মজীবন এবং ছাত্র আন্দোলন  ২০১৮ সালে বিশ্ববিদ্যালয় ভর্তি পরীক্ষায় প্রশ্নপত্র ফাঁসের প্রতিবাদে একক অনশন ধর্মঘট করার সময় হোসেন প্রথম জাতীয়ভাবে আলোচনায় আসেন। ২০১৮ সালে, তিনি সরকারি চাকরিতে নিয়োগে ন্যায্য নীতিমালার দাবিতে বাংলাদেশ সাধারণ ছাত্র অধিকার সংরক্ষণ পরিষদ এর নেতৃত্বে বাংলাদেশ কোটা সংস্কার আন্দোলনে গুরুত্বপূর্ণ ভূমিকা পালন করেছিলেন।  ২০১৯ সালে, তিনি ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) সমাজসেবা সম্পাদক নির্বাচিত হন, যা একজন ছাত্রনেতা হিসেবে তার অবস্থানকে আরও সুদৃঢ় করে। ২০২১ সালে, তিনি বাংলাদেশ সাধারণ ছাত্র অধিকার সংরক্ষণ পরিষদ-এর ঢাবি শাখার সভাপতি এবং সাধারণ সম্পাদক, কেন্দ্রীয় কমিটির সহ সভাপতি নির্বাচিত হন, ২০২২ সালের দিকে তার দায়িত্ব থেকে সরে দাড়ান।  ২০২৪ সালে, তিনি বৈষম্য বিরোধী ছাত্র আন্দোলনের অন্যতম সমন্বয়কারী ছিলেন, যা প্রাথমিক কোটা সংস্কার আন্দোলনের নেতৃত্ব দিয়েছিল, সরকারি চাকরিতে কোটার বিরোধিতা করে এবং হাসিনার সরকারের বিরুদ্ধে বৃহত্তর সরকার বিরোধী আন্দোলনে রূপান্তরিত হয়েছিল। তিনি গণতান্ত্রিক ছাত্রশক্তির প্রতিষ্ঠাতা ছিলেন। তিনি জাতীয় নাগরিক কমিটির সদস্য সচিবের দায়িত্ব পালন করেছেন।   জাতীয় নাগরিক পার্টি (এনসিপি) গঠন  ২০২৪ সালের ছাত্র–জনতার গণঅভ্যুত্থানের পর,  বাংলাদেশে রাজনীতিতে উল্লেখযোগ্য পরিবর্তন আসে এবং ছাত্র-নেতৃত্বাধীন রাজনৈতিক প্ল্যাটফর্মের প্রয়োজনীয়তা স্পষ্ট হয়ে ওঠে। ২৮শে ফেব্রুয়ারী, ২০২৫ তারিখে, জাতীয় নাগরিক পার্টি (এনসিপি) আনুষ্ঠানিকভাবে আত্নপ্রকাশ করে, যার সদস্য সচিব নিযুক্ত হন আখতার হোসেন।   তথ্যসূত্র    বহিঃসংযোগ     বিষয়শ্রেণী:বৈষম্যবিরোধী ছাত্র আন্দোলনের সমন্বয়ক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাতীয় নাগরিক পার্টির রাজনীতিবিদ বিষয়শ্রেণী:বাংলাদেশী ফ্যাসিবাদ বিরোধী বিষয়শ্রেণী:বাংলাদেশী সক্রিয় কর্মী বিষয়শ্রেণী:জীবিত ব্যক্তি বিষয়শ্রেণী:গণতান্ত্রিক ছাত্রশক্তি বিষয়শ্রেণী:২১শ শতাব্দীর বাংলাদেশী রাজনীতিবিদ